Diari Oficial de la Generalitat Valenciana


Sumari del DOGV 9978, del 08-11-2024 (2024/11616)

RESOLUCIÓ de 28 d’octubre de 2024, del Servici Territorial d’Indústria, Energia i Mines de Castelló, per la qual es denega a Harbour Maestrat 2, SL, l’autorització administrativa prèvia i autorització administrativa de construcció d’una central de producció d’energia elèctrica de tecnologia fotovoltaica i de la seua infraestructura d’evacuació situada a Tírig, de potència instal·lada de 995,4 kW, denominada Tirig II. ATALFE/2020/153.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9978

Data del DOGV
:   08-11-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/11707

CVE
:   ELEP-O-6937-72540

Data del document
:   28-10-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

Primer. En data 14 de desembre de 2020 es va sol·licitar autorització administrativa prèvia i autorització administrativa de construcció, acompanyada de documentació, relativa a la instal·lació elèctrica les característiques de la qual s’indiquen a continuació, pel procediment integrat d’autorització de centrals fotovoltaiques que s’emplacen sobre sòl no urbanitzable, establit pel Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica (d’ara en avant, Decret llei 14/2020):

– Sol·licitant: Harbour Maestrat 2, SL

– Potència instal·lada: 995,4 kW (art. 3 i DA onzena de l’RD 413/2014)

– Denominació Instal·lació: Tirig II

– Tecnologia: Fotovoltaica

– Emplaçament/ubicació: polígon 9, parcel·la 172

– Municipi (província): Tírig (Castelló)

Segon. En data 14 de desembre de 2020, el Servici Territorial d’Indústria, Energia i Mines de Castelló (d’ara en avant, STIEMC) va incoar l’expedient ATALFE/2020/153 per a la tramitació conjunta de la planta fotovoltaica i les seues infraestructures d’evacuació, pel procediment integrat d’autorització de centrals fotovoltaiques que s’emplacen sobre sòl no urbanitzable, connectats en alta tensió a xarxes de transport o distribució d’energia elèctrica, segons el Decret llei 14/2020.

Tercer. La sol·licitud disposa d’acord d’admissió a tràmit de l’STIEMC, de data 22 de desembre de 2020.

Quart. La sol·licitud ha sigut sotmesa al tràmit d’informació pública, durant el termini de 30 dies, mitjançant els anuncis corresponents, en el *Diari Oficial de la Generalitat Valenciana*  de 26 d’abril de 2023, en el *Butlletí Oficial de la Província de Castelló*  de 20 de maig de 2023, i s’ha remés a l’ajuntament, en el terme municipal del qual radicarà la instal·lació, per a la seua exposició al públic per igual període de temps. Així mateix, s’ha posat la documentació a la disposició del públic en general en la seu electrònica de la Generalitat, en el lloc d’internet <https://cindi.gva.es/es/web/energia/valencia>, en castellà i <https://cindi.gva.es/va/web/energia/valencia>, en valencià, i s’han realitzat les corresponents notificacions a totes les persones que consten com a titulars dels béns i drets afectats.

Consta certificat de l’exposició al públic de l’Ajuntament de Tírig (Castelló).

No s’hi han presentat al·legacions durant el període d’informació pública.

Quint. Durant la instrucció del procediment es van remetre separates a les diferents administracions públiques, organismes o empreses de servici públic o de servicis d’interés general amb béns o drets a càrrec seu afectats per la instal·lació, a fi que en el termini de 30 dies presentaren la seua conformitat o oposició.

Després de la sol·licitud a la Direcció General de Medi Natural i Avaluació Ambiental de la Conselleria d’Agricultura, Desenvolupament Rural, Emergència Climàtica i Transició Ecològica de l’informe preceptiu per situar-se en terreny forestal, en data 23 de maig de 2023 es rep l’informe d’esta, amb sentit desfavorable, fonamentat en l’alt risc d’erosió potencial que hi ha en la zona i considerant que la construcció de la instal·lació fotovoltaica en la parcel·la seleccionada suposarà una forta degradació del terreny i inviable restauració posterior.

Després de diverses aportacions de documentació complementària per part del promotor, es reben de la Direcció General de Medi Natural i Avaluació Ambiental de la Conselleria d’Agricultura, Desenvolupament Rural, Emergència Climàtica i Transició Ecològica els informes de data 17 de juliol de 2023 i 20 de setembre de 2023, en què es reitera el sentit desfavorable del primer informe.

Sext. S’ha notificat al promotor, en data 27 de setembre de 2024, el tràmit d’audiència previ a l’emissió de la resolució denegatòria corresponent, a conseqüència del pronunciament desfavorable de la Direcció General del Medi Natural i Animal.

En data 14 d’octubre de 2024, el promotor dona resposta al tràmit d’audiència, en què manifesta el caràcter no vinculant de l’informe de la Direcció General del Medi Natural i Animal, aspecte sobre el qual ja s’havia manifestat l’organisme indicant que entre les seues competències es troba el control de l’erosió i protecció de sòls.

Sèptim. Que s’ha emés en data 28 d’octubre de 2024 l’informe proposta de resolució de la Secció d’Inspecció i Control Energètic i Miner, en què es proposa denegar a Harbour Maestrat 2, SL l’autorització administrativa prèvia i autorització administrativa de construcció, de la instal·lació de referència, a conseqüència del pronunciament desfavorable de la Direcció General del Medi Natural i Animal, segons es descriu en els fets quint i sext.

*Fonaments de dret*

Primer. Llei 24/2013, de 26 de desembre, del sector elèctric.

Segon. Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat.

Tercer. Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica.

Quart. Decret 112/2023, de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat i les seues modificacions realitzades.

Quint. Decret llei 7/2024, de 9 de juliol, del Consell, de simplificació administrativa de la Generalitat.

Sext. Decret 98/1995, de 16 de maig, del Govern Valencià, pel qual s’aprova el reglament de la Llei 3/1993, de 9 de desembre, forestal de la Comunitat Valenciana.

Sèptim. Decret 147/2023, de 5 de setembre, del Consell, d’aprovació del Reglament orgànic i funcional de la Conselleria de Medi Ambient, Aigua, Infraestructures i Territori.

Octau. Llei 39/2015, d’1 d’octubre, del procediment administratiu comú de les administracions públiques.

Nové. La resolució d’este procediment és competència del cap del Servici Territorial d’Indústria, Energia i Mines de Castelló per l’Orde 3/2024, de 16 d’abril, de la Conselleria d’Innovació, Indústria, Comerç i Turisme, mitjançant la qual es desplega el Decret 226/2023, de 19 de desembre, de 2023, pel qual s’aprova el Reglament orgànic i funcional d’esta conselleria.

Atés el que s’ha exposat, complits els requisits i els procediments legals i reglamentaris establits en la legislació vigent aplicable,

El cap del Servici Territorial d’Indústria, Energia i Mines de Castelló, en l’àmbit de les competències que té atribuïdes,

RESOL

*Primer*

Denegar la sol·licitud formulada per Harbour Maestrat 2, SL d’autorització administrativa prèvia i autorització administrativa de construcció, corresponents a una central fotovoltaica denominada Tirig II i la seua infraestructura d’evacuació, de 995,4 kW de potència instal·lada, a situar al terme municipal de Tírig (Castelló), a conseqüència del pronunciament desfavorable de la Direcció General del Medi Natural i Animal, segons es descriu en el fet sèptim.

*Segon. Ordenar, de conformitat amb el que es disposa en l’article 31 del Decret llei 14/2020:*

– La publicació de la present resolució en el *Diari Oficial de la Generalitat Valenciana*  i en el *Butlletí Oficial de la Província de Castelló*.

– La publicació en el lloc d’internet de la Conselleria d’Innovació, Indústria, Comerç i Turisme, en l’apartat d’Energia (<https://cindi.gva.es/va/web/energia/instal-lacions-autoritzades>).

– La notificació de la present resolució a la titular i a totes les administracions públiques o organismes i empreses de servicis públics o servicis d’interés general que han intervingut, o hagut d’intervindre, en el procediment d’autorització, les que han emés, o degueren emetre, condicionat tècnic al projecte d’execució, a les persones titulars de béns i drets afectats, així com a les restants parts interessades en l’expedient.

– La notificació als òrgans competents en ordenació del territori i paisatge.

Contra esta resolució, que no posa fi a la via administrativa, s'hi pot interposar un recurs d’alçada davant de la Direcció General d’Energia i Mines, en el termini d’un mes comptat a partir de l’endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d’1 d’octubre, del règim jurídic de les administracions públiques i del procediment administratiu comú.

  

Castelló de la Plana, 28 d'octubre de 2024

Gerardo Nebot García

Cap del Servici Territorial d'Indústria, Energia i Mines